journalisters brug af forskning
trygfonden samarbejder med danmarks medie og journalisthøjskole om at udbyde efteruddannelsesnetværk til journalister og redaktører, der arbejder på henholdsvis børne- og ungeområdet og sundhedsområdet.


målet med netværkene er at give journalisterne bedre redskaber til at inddrage relevant og solid forskningsviden i deres arbejde og på den måde yderligere kvalificere vidensniveauet i den offentlige debat.


efteruddannelsen består bl.a. af et stort seminar og jævnlige fyraftensmøder, hvor journalisterne bliver præsenteret for den bedste forskningsviden på de relevante områder og får samtidig indføring i, hvordan man bedst inddrager denne viden i den daglige journalistik.

